**КОНКУРС ЗА УПИС У ШКОЛСКУ 2024/2025. ГОДИНУ НА ДОКТОРСКЕ АКАДЕМСКЕ СТУДИЈЕ: MАШИНСКОГ ИНЖЕЊЕРСТВА и ИНДУСТРИЈСКОГ ИНЖЕЊЕРСТВА И ИНЖЕЊЕРСКОГ МЕНАЏМЕНТА**

Факултет инжењерских наука Универзитета у Крагујевцу у школској 2024/2025. години у другом уписном року уписује студенте на докторске академске студије на студијским програмима:

1. **МАШИНСКО ИНЖЕЊЕРСТВО (180 ЕСПБ).**

Укупан број студената: **23**

1. **ИНДУСТРИЈСКО ИНЖЕЊЕРСТВО И ИНЖЕЊЕРСКИ МЕНАЏМЕНТ (180 ЕСПБ).**

Укупан број студената: **13** од којих:

* **8** слуша наставу на српском језику,
* **5** слуша наставу на енглеском језику у статусу самофинансирајућег студента.
1. **Услови уписа:**

Право на упис имају сви кандидати који испуњавају услове у складу са члановима 8 до 14 Правилника о докторским академским студијама Факултета инжењерских наука бр. 01-1/2407 од 05.07.2023. године – пречишћен текст):

* ДАС - МАШИНСКО ИНЖЕЊЕРСТВО може уписати лице које има остварених укупно 300 ЕСПБ на претходним нивоима студија из поља техничко технолошких или природно-математичких наука;
* ДАС - ИНДУСТРИЈСКО ИНЖЕЊЕРСТВО И ИНЖЕЊЕРСКИ МЕНАЏМЕНТ може уписати лице које има остварених укупно 300 ЕСПБ на претходним нивоима студија из поља техничко технолошких, природно-математичких наука или друштвено-хуманистичких наука (економске науке и менаџмент и бизнис).

Редослед кандидата за упис у прву годину докторских студија утврђује се на основу укупног броја бодова који се формира на основу: просечне оцене остварене на претходним нивоима студија, дужине студирања, усаглашености претходних студија са студијским програмом докторских студија, објављених научних и стручних радова.

Комисију за упис чине Продекан за научноистраживачки рад, Продекан за наставу и чланови Комисије за докторске студије.

Комисија за упис формира ранг листу пријављених кандидата.

Комисија за упис, ако сматра да је неопходно, може пре објављивања коначне ранг листе да спроведе улазни тест.

Статус буџетског студента имају најбоље рангирани кандидати у оквиру ранг листе, а који остваре најмање 51 бод.

Статус самофинансирајућег студента имају кандидати који остваре најмање 37 бодова ако се рангирају у оквиру расположивог броја места.

Рангирање кандидата се врши на основу члана 11 Правилника о докторским академским студијама Факултета инжењерских наука (бр. 01-1/2407 од 05.07.2023. године – пречишћен текст).

Линк за преузимање правилника:

[Правилник о докторским академским студијама](http://www.fink.rs/images/Fakultet/Dokumenta/Pravilnik_o_doktorskim_akademskim_studijama_-_preciscen_tekst_5_jul_2023.pdf)

Упис на студијски програм одређен је бројем расположивих места и местом кандидата на ранг листи.

1. **Конкурсни рок**

Пријаве на конкурс за упис студената на Докторске студије примају се од **18. до 22. новембра 2024.** од 11 до 13 часова у Студенској служби на Факултету инжењерских наука Универзитета у Крагујевцу, улица Сестре Јањић бр. 6, Крагујевац.

Образац Пријаве за конкурс се може подићи у просторијама Службе за студентске послове.

1. **Школарина**

Висина школарине за самофинансирајуће студенте студијског програма докторских академских студија - МАШИНСКО ИНЖЕЊЕРСТВО је 150.000,00 динара.

Висина школарине за самофинансирајуће студенте студијског програма докторских академских студија - ИНДУСТРИЈСКО ИНЖЕЊЕРСТВО И ИНЖЕЊЕРСКИ МЕНАЏМЕНТ је 150.000,00 динара.

Висина школарине за стране држављане који слушају наставу на српском језику је 2.700,00 евра.

Висина школарине за стране држављане који слушају наставу на енглеском језику је 4.000,00 евра.

1. **Остале одредбе**

Кандидати приликом пријаве на конкурс предају:

* попуњену пријаву,
* очитану личну карту или фотокопију личне карте,
* диплому о завршеним студијама или уверење (оверена фотокопија),
* уверење о положеним испитима на претходним нивоима студија или додатак дипломе (оверена фотокопија),
* доказ о уплати (за трошкове спровођења конкурса),
* уверење од матичног факултета да се претходно завршени нивои студија вреднују са 300 ЕСПБ (ово не важи за студенте који су завршили Факултет инжењерских наука Универзитета у Крагујевцу).

Све документе доставити у оригиналу или овереној копији.

За трошкове које Факултет има у вези са спровођењем конкурса, кандидати (држављани РС) плаћају накнаду у износу од 10.000,00 динара односно 150,00€ (Страни држављани) на жиро-рачун Факултета инжењерских наука Универзитета у Крагујевцу, Сестре Јањић бр. 6, Крагујевац. Жиро-рачун Факултета је 840-7400760-81, са позивом на број 301.

Контакт телефон: 034/336000

Е-пошта: **studentska.sluzba@fink.rs**